
ประกาศองค์การบริหารส่วนตำบลนาโต๊ะหมิง
เรื่อง  การกำหนดโครงสร้างการแบ่งส่วนราชการ
......................................

ตามประกาศคณะกรรมการพนักงานส่วนตำบลจังหวัดตรัง เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ได้กำหนดขนาดขององค์การบริหารส่วนตำบล  และให้องค์การบริหารส่วนตำบลกำหนดโครงสร้างส่วนราชการภายในส่วนราชการขององค์การบริหาร    ส่วนตำบลตามขนาดขององค์การบริหารส่วนตำบลให้เป็นไปตามประกาศกำหนดหลักเกณฑ์ดังกล่าว เพื่อรองรับภารกิจตามอำนาจหน้าที่ที่กำหนดไว้ในพระราชบัญญัติสภาตำบลและองค์การบริหารส่วนตำบล    พ.ศ.๒๕๓๗ (แก้ไขเพิ่มเติมถึงฉบับที่ ๕ พ.ศ.๒๕๔๖) และอำนาจหน้าที่ตามพระราชบัญญัติการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ และกฎหมายอื่นๆ ที่กำหนดอำนาจหน้าที่ให้แก่องค์การบริหารส่วนตำบล

ดังนั้น เพื่อให้การกำหนดขนาดขององค์การบริหารส่วนตำบลและกำหนดโครงสร้างการแบ่งส่วนราชการขององค์การบริหารส่วนตำบลเป็นไปตามประกาศหลักเกณฑ์และเงื่อนไขเกี่ยวกับการบริหาร      งานบุคคลขององค์การบริหารส่วนตำบล ประกอบกับมติคณะกรรมการพนักงานส่วนตำบลจังหวัดตรัง ครั้งที่                      ๑๐/๒๕๕๗ เมื่อวันที่ ๑๐ กันยายน ๒๕๕๗ องค์การบริหารส่วนตำบลนาโต๊ะหมิง จึงประกาศกำหนดโครงสร้างการแบ่งส่วนราชการ ดังนี้


๑. สำนักงานปลัดองค์การบริหารส่วนตำบล มีหน้าที่ความรับผิดชอบเกี่ยวกับราชการทั่วไปขององค์การบริหารส่วนตำบล และราชการที่มิได้ให้เป็นหน้าที่ของกองหรือส่วนราชการใด ในองค์การบริหารส่วนตำบลโดยเฉพาะ รวมทั้งกำชับและเร่งรัดการปฏิบัติราชการของส่วนราชการในองค์การบริหารส่วนตำบล ให้เป็นไปตามนโยบาย แนวทางและแผนการปฏิบัติราชการขององค์การบริหารส่วนตำบล มีการแบ่งส่วนราชการภายในออกเป็น ๕ งาน ดังนี้
๑.๑ งานบริหารทั่วไป
· งานสารบรรณ
· งานบริหารงานบุคคล
· งานเลือกตั้งและทะเบียนข้อมูล
· งานตรวจสอบภายใน
๑.๒ งานนโยบายและแผน
· งานนโยบายและแผน/งบประมาณ
· งานวิชาการ
· งานข้อมูลและประชาสัมพันธ์
· งานงบประมาณ
· ประสานงาน
- ๒ -
๑.๓ งานกฎหมายและคดี
· กฎหมายและคดี
· ร้องเรียนร้องทุกข์และอุทธรณ์
· ข้อบัญญัติและระเบียบ
๑.๔ งานป้องกันและบรรเทาสาธารณภัย
· อำนวยการ
· ป้องกัน
· ฟื้นฟู
๑.๕ งานพัฒนาชุมชนและสวัสดิการสังคม
· งานสงเคราะห์เด็ก สตรี คนชราและผู้พิการ
· งานศูนย์เยาวชน
· งานส่งเสริมสุขภาพ
· งานส่งเสริมอาชีพและพัฒนาสตรี

๒.
ส่วนการคลัง มีหน้าที่รับผิดชอบเกี่ยวกับงานการจ่าย การรับ การนำส่งเงิน การเก็บรักษาเงิน และเอกสารทางการเงิน การตรวจสอบใบสำคัญ ฎีกาเกี่ยวกับเงินเดือน ค่าจ้างค่าตอบแทน         เงินบำเหน็จบำนาญ เงินอื่น ๆ ทะเบียนคุมเงินรายได้และรายจ่ายต่าง ๆ การควบคุมเบิกเงิน งานทำงบทดลองประจำเดือนประจำปี งานเกี่ยวกับการพัสดุขององค์การบริหารส่วนตำบล และงานอื่นที่เกี่ยวข้องและที่ได้รับมอบหมาย มีการแบ่งออกเป็น ๔ งาน ดังนี้  
๒.๑ งานการเงิน
· งานการเงิน
· งานรับเงินเบิกจ่ายเงิน
· งานจัดทำฎีกาเบิกจ่ายเงิน
· งานเก็บรักษาเงิน
๒.๒ งานบัญชี

· งานการบัญชี
· งานทะเบียนการคุมเบิกจ่ายเงิน
· งานงบการเงินและงบทดลอง
· งานแสดงฐานะทางการเงิน
๒.๓ งานพัฒนาและจัดเก็บรายได้
· งานภาษีอากร ค่าธรรมเนียมและค่าเช่า
· งานพัฒนารายได้
· งานควบคุมกิจการค้าและค่าปรับ
· งานทะเบียนควบคุมและเร่งรัดรายได้
- ๓ -
๒.๔ งานทะเบียนทรัพย์สินและพัสดุ
· งานทะเบียนทรัพย์สินและแผนที่ภาษี
· งานพัสดุ
· งานทะเบียนเบิกจ่ายวัสดุครุภัณฑ์

๓.
กองช่าง มีหน้าที่ความรับผิดชอบเกี่ยวกับการสำรวจ ออกแบบ การจัดทำข้อมูลทางด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบ การตรวจสอบ การก่อสร้าง    งานควบคุมอาคารตามระเบียบกฎหมาย งานแผนการปฏิบัติงานการก่อสร้าง และซ่อมบำรุง การควบคุม    การปฏิบัติงานเครื่องจักรกล การควบคุมการบำรุงรักษาเครื่องจักรกลและยานพาหนะ งานเกี่ยวกับแผนงาน ควบคุม เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิง และงานอื่นที่เกี่ยวข้องและที่ได้รับมอบหมาย มีการแบ่งส่วนราชการภายในเป็น ๔ งาน ดังนี้
๓.๑ งานก่อสร้าง
· งานก่อสร้างและบูรณะถนน
· งานก่อสร้างสะพาน เขื่อน ทดน้ำ
· งานข้อมูลก่อสร้าง
๓.๒ งานออกแบบและควบคุมอาคาร
· งานประเมินราคา
· งานควบคุมการก่อสร้างอาคาร
· งานออกแบบและบริการข้อมูล
๓.๓ งานประสานสาธารณูปโภค
· งานประสานกิจการประปา
· งานไฟฟ้าสาธารณะ
· งานระบายน้ำ
๓.๔ งานผังเมือง
· งานสำรวจและแผนที่
· งานวางผังพัฒนาเมือง
· งานควบคุมทางผังเมือง

๔.
ส่วนการศึกษา ศาสนา และวัฒนธรรม มีภาระหน้าที่เกี่ยวกับการปฏิบัติงานทางการศึกษาเกี่ยวกับงานบริหารการศึกษา งานส่งเสริมกิจการโรงเรียน งานศูนย์พัฒนาเด็กเล็ก งานส่งเสริมการศาสนาและวัฒนธรรม งานกีฬาและนันทนาการ และงานอื่นที่เกี่ยวข้องหรือตามที่ได้รับมอบหมาย มีการแบ่งส่วนราชการภายในเป็น ๕ งาน ดังนี้
๔.๑ งานบริหารการศึกษา
· งานข้อมูลและประสานงาน
· งานวิชาการและการจัดการศึกษา
· งานนิเทศการศึกษา
- ๔ -
๔.๒ งานส่งเสริมกิจการโรงเรียน
· งานข้อมูล
· งานประสานกิจกรรม
· งานส่งเสริมการศึกษา
· งานติดต่อและประเมินผลโรงเรียน
๔.๓ งานศูนย์พัฒนาเด็กเล็ก
· งานข้อมูลพัฒนาการเด็ก
· งานวิชาการและส่งเสริมพัฒนาการเด็ก
· งานกิจกรรมศูนย์พัฒนาเด็กเล็ก
· งานติดตามและประเมินผล
๔.๔ งานส่งเสริมการศาสนาและวัฒนธรรม
· งานข้อมูล
· งานส่งเสริมศาสนาและวัฒนธรรม
· งานพัฒนาคุณธรรม จริยธรรม
๔.๕ งานกีฬาและนันทนาการ
· งานจัดการแข่งขันกีฬา
· งานบริการอาคาร สถานศึกษา และผู้ตัดสิน
· งานอื่นที่เกี่ยวข้องหรือตามที่ได้รับมอบหมาย

จึงประกาศให้ทราบโดยทั่วกัน
ประกาศ  ณ  วันที่  ๑๙  เดือนกันยายน  พ.ศ. ๒๕๕๗
ประสพ  ทองย้อย
 (นายประสพ  ทองย้อย)
นายกองค์การบริหารส่วนตำบลนาโต๊ะหมิง

